Here is a page extracted from Wikipedia that may contain CSS, HTML, and a lot of unformatted text.

Title: سامى حرك
Content: سامي محمد ابو المجد حرك، محامي و باحث تاريخي و كاتب من اللى بيأيدوا و بيروجوا للقوميه المصريه ، و مذهبه السياسى الليبراليه.

حياته الشخصية 
من مواليد مدينة بلقاس فى محافظة الدقهلية (2 /11 / 1959م).

ساكن فى شارع الهرم فى محافظة الجيزه.

اخد ليسانس كلية الحقوق من جامعة القاهره سنة 1982.

اشتغل مستشار قانوني فى مجموعة شركات شبكشى من سنة 1985ل1995 ، و بعدين اشتغل المستشارالقانونى بتاع مجموعة شركات بلوسكاى للسياحة من 1995 لحد 2004 ، و بعدها استقل بمكتب خاص للمحاماه.

نشاطاته 

 شارك فى تاسيس مجموعة "مصريون ضد التمييز".
 شارك فى تنظيم اول إحتفاليه كبرى بالتقويم المصري بمناسبة السنة المصرية 6249 فى القريه الفرعونيه فى الجيزة (سبتمبر 2007)، و بيحرص على تنظيم الإحتفالات والندوات وكتابة المقالات وإصدار نتيجة سنوية بالتقويم المصرى، اخرها نتيجة التقويم المصري 6252 فى سبتمبر 2010, لحد السنة دي 6259 سبتمبر 2017.
 وكيل مؤسسيين " حزب مصر الام "، شارك محسن لطفى السيد و بيومى قنديل و وسيم السيسى فى تأسيس اول حزب بيتبنى الدعوة للقوميه المصريه فى 14 فبراير 2004، وبتأييد رفض تأسيس الحزب من محكمة الاحزاب فى 3 / 6 / 2006، رغم قبول وتأييد تقرير هيئة مفوضى الدوله ، و بعد وفاة محسن لطفي السيد فى 4 مارس 2009 واصل تأسيس "حزب مصر الام".
 إشترك فى صياغة ومرا بيره برنامج حزب مصر الام ، و اتولى الدفاع عنه قدام لجنة شئون الاحزاب، و قدام دايرة الاحزاب فى المحكمة الإداريه العليا.
 شارك مراد وهبه و منى ابو سنة فى تنظيم اول مؤتمر لتأسيس سيكولاريه فى اوتيل بيراميزا فى الجيزة – مارس 2006.
 اسس كذا مجموعه من مجموعات التيار المصرى و اللغه المصريه و حراس الهوية المصرية على الإنترنت، بهدف نشر ثقافة القوميه المصريه.
 بيدير ندوات علم المصريات فى : الجمعية المصرية للتنوير، وأتيلييه القاهرهة، والمجلس الاعلى للثقافه.
 نظم إحداثية رؤية ظهور النجم "سبدت" مع شروق شمس اول ايام السنه المصريه.

اعماله 
 مقام الإله شو
 الزار - بقايا طقوس الديانة المصرية
 عقيدة المصريين
 تشريعات الأمومة
 مذكرات بؤونة
 - الأعياد
 الكنانة
 بنتكلم مصري من جزئين
 رواية رادوبي
 الحج الأبدي
 ليه عدد كذا مقاله منشورة عن الثقافه واللغه المصريه والسياسه فى مجلات و جرانيل مختلفه ، منها: روز اليوسف – صباح الخير – الإذاعة والتليفزيون - أحوال مصرية – جريدة القاهرة – جورنال المصرى اليومى.
 أصدر اول نتيجة للتقويم المصري لسنة 6239 مصريه ،و نادى بحط رسم الاهرامات على علم مصر  فى نفس النتيجة الصادره فى سبتمبر 1997.

مواليد 1959
ليبراليين مصريين
سيكولاريين
دقهلاويه
ناس من بلقاس
متعلمين فى جامعة القاهره